РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 1 / 16.09.2016Г.

На 16 септември 2016 г. се проведе заседание на Районната избирателна комисия Благоевград, при следния Д н е в е н р е д:

1. Приемане на решение относно седалище на комисията, работно време, контакти.

2. Приемане на решение относно брой на печатите на комисията, определяне на член от състава, за маркирането им , заедно с председателя на РИК.

3 . Разни

ПРИСЪСТВАХА:

Мартин Бусаров, Йордан Симонски, Милена Велкова, Мехмед Вакльов, Елена Панчева, Маргарита Тодорова, Димитър Колев, Илия Милев, Емил Дерменджиев, Вилислав Балев, Йорданка Борисова, Изабела Божилова

ОТСЪСТВАХА:

Мартин Лалев, Биляна Петачка, Мария Стойнева, Янко Иванов, Юрфан Делиев

Заседанието бе открито в 10.00 ч. и председателствано от –Мартин Бусаров - председател на комисията. \*

Мартин Бусаров:

Скъпи колеги, радвам се да се видим отново, с повечето от Вас се познаваме, имаме и нови членове, които до сега не са участвали в състав на РИК. Използвам случая, и това наше първо заседание, за да представя състава на РИК Благоевград , пред тук присъстващите журналисти.

Ще изброя поименно всеки един от състава на РИК.

\*Председателят на РИК изброи поименно всеки един член от състава на РИК Благоевград и го представи на медиите .

Уважаеми колеги, нека все пак да проведем нашето първо заседание, предлагам ви и да приемем за начало дневния ни ред.

Колеги, който е съгласен с предложения дневен ред и допълненията, направени досега, моля да гласува.

 Гласували 12 членове, от които ЗА 12 И ПРОТИВ няма

Дневният ред е приет.

По 1 точка:

Мартин Бусаров:

Колеги , предлагам на вашето внимание проект за решение

Р1

ОТНОСНО: провеждане на заседания на РИК, място за обявяване на решенията на Районна избирателна комисия Благоевград, избор на говорител.

На основание чл.72, ал.1, т.1 и ал.2 от Изборния кодекс и във връзка с Решение N:3378 от 16.08.2016г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Районната избирателна комисия Благоевград ще заседава в дните Вторник и Четвъртък, от 18.00 часа, на следния административен адрес: гр.Благоевград, пл. „Георги Измирлиев“ 9, в сградата на Областна администрация Благоевград, етаж 3, стая 36.
2. Председателят на РИК-Благоевград по своя преценка и при необходимост може да свиква извънредни заседания.
3. Районната избирателна комисия Благоевград обявява решенията си в деня на приемането им, чрез поставяне на табло на първи етаж в сградата на Областна администрация Благоевград. Решенията се публикуват и на интернет страницата на РИК-Благоевград.
4. Районната избирателна комисия – Благоевград ще се представлява от пред медиите от председателя или определен от него друг член на комисията.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, моля гласувайте!

При проведеното гласуване ЗА гласуваха всички присъстващи членове.

Настоящото решение бе прието с 12 гласа ЗА и без ПРОТИВ.

Мартин Бусаров: Колеги имаме вече решение 1.

По 2 точка:

Мартин Бусаров:

Колеги , предлагам на вашето внимание проект за решение

Р2

ОТНОСНО: брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им

На основание чл.72, ал.1, т.1 и ал.2 от Изборния кодекс и във връзка с Решение N:3467 от 10.09.2016г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Печатите на Районната избирателна комисия са три на брой.

      2. Районната избирателна комисия – Благоевград определя Мехмет Вакльов – секретар, който да маркира печатите на РИК, заедно с председателят Мартин Бусаров, след получаването им.

 За маркирането на печатите да се състави протокол и да се положат по три отпечатъка от всеки печат.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги, моля гласувайте!

При проведеното гласуване ЗА гласуваха всички присъстващи членове.

Настоящото решение бе прието с 12 гласа ЗА и без ПРОТИВ.

Мартин Бусаров: Колеги имаме вече решение 2. Нека да маркираме заедно с Мехмед Вакльов пред журналистите печатите на РИК, чудесна възможност да видят всички това наше действие.

* Трите печата на РИК бяха наранени и маркирани, след което бяха поставени по три отпечатъка от всеки печат на протокол за маркирането им. Протоколи за маркирането не се публикуват.

Мартин Бусаров:

Колеги, знаете , че имаме 14 общини в нашият изборен район, следователно трябва да се разпределим като отговорници по тези общини, за да можем да комуникираме със всяка една община, да следим за нашите задължения.

Предлагам да вземем протоколно решение за разпеделение по общини на членовете на РИК.

Елена Панчева:

Г-н Бусаров, колеги, мисля да ползваме разпределението от РИК 2014 , когато всеки от нас отговаряше за отделни общини, познаваме се отлично със секретарите на общините.

От залата:

Нека да погледнем кой къде е бил разпределен.

Мартин Бусаров:

Колеги, имаме предишни разпределения, но нека да Ви припомня , че имаме нови членове, тоест те са за пръв път членове на РИК, и мисля, че следва малко да изменим разпределението от минали избори.

Предлагам Ви следното разпеделение, което да приемем като Протоколно решение от 16.09.2016г.

ПРОТКОЛНО РЕШЕНИЕ от 16.09.2016г. относно разпределение на членовете на РИК по общини

Разпределение на членовете на РИК-Благоевград по общини:

* за община Банско - Маргарита Тодорова
* за община Белица - Мехмед Вакльов
* за община Благоевград - Вилислав Балев.Йордан Симонски
* за община Гоце Делчев - Милена Велкова
* за община Гърмен - Биляна Петачка
* за община Кресна -Емил Дерменджиев
* за община Петрич - Мартин Бусаров, Мартин Лалев
* за община Разлог - Елена Панчева
* за община Сандански - Мартин Бусаров, Мартин Лалев, Изабела Божилова
* за община Сатовча - Янко Иванов
* за община Симитли - Илия Милев
* за община Струмяни - Йорданка Борисова
* за община Хаджидимово -Мария Стойнева
* за община Якоруда - Димитър Колев

М.Бусаров:

Колеги, гласувайте!

Гласуват 12 ЗА и ПРОТИВ няма

Единодушно се приема протоколно решение за разпределение на членове на РИК по общини.

По 3 точка:

Председателят на РИК запозна присъстващите членове на комисията с подготовката на залата на РИК, комплектоването на материалите и пособията за работата на РИК.

Мартин Бусаров:

Колеги, както знаете, следва да се преместим в зала 36, съгласно нашето решение. До 16.00 ч., днес, по обещание на областна администрация, всичко ще ни бъде осигурено, за да можем да работим нормално. Изказвам благодарност на екипа и на Областния управител, за своевременната и добра организация.

Заповядайте в зала 36, за да коментираме дали и от какво имаме нужда, за нашата дейност.

Следващо редовно заседание на РИК, **ВТОРНИК ,20.09.2016 г. от 18.00 часа**.

Заседанието приключи в 10.30 часа

Председател : подпис / Мартин Бусаров / Секретар: подпис / Мехмед Вакльов /